CELEX: C2007/042/05
Language: et
Date: 2007-02-24 00:00:00
Title: Kohtuasi C-40/05: Euroopa Kohtu (kolmas koda) 11. jaanuari 2007. aasta otsus (Överklagandenämnden för Högskolani (Rootsi) eelotsusetaotlus) — Kaj Lyyski versus Umeå universitet (Töötajate vaba liikumine — EÜ artikkel 39 — Takistused — Kutseõpe — Õpetajad — Teise liikmesriigi koolis töötava kandidaadi mittelubamine koolitusele)

24.2.2007   
            
            
               ET
            
            
               Euroopa Liidu Teataja
            
            
               C 42/3
            
         Euroopa Kohtu (kolmas koda) 11. jaanuari 2007. aasta otsus (Överklagandenämnden för Högskolani (Rootsi) eelotsusetaotlus) — Kaj Lyyski versus Umeå universitet
   (Kohtuasi C-40/05) (1)
   
   (Töötajate vaba liikumine - EÜ artikkel 39 - Takistused - Kutseõpe - Õpetajad - Teise liikmesriigi koolis töötava kandidaadi mittelubamine koolitusele)
   (2007/C 42/05)
   Kohtumenetluse keel: rootsi
   Eelotsusetaotluse esitanud kohus
   Överklagandenämnden för Högskolan
   Põhikohtuasja pooled
   
      Hageja: Kaj Lyyski
   
      Kostja: Umeå universitet
   Kohtuasja ese
   Eelotsusetaotlus — Överklagandenämnden för högskolan (kõrgkoolide kaebuste läbivaatamise komisjon) — Ühenduse õiguse, täpsemalt EÜ artikli 12 tõlgendamine — Kutsealane koolitus, millega püütakse kõrvaldada kvalifitseeritud õpetajate puudust liikmesriigis ja mis on mõeldud koolides töötavatele õpetajatele, et nad võiksid omandada tähtajatu lepingu sõlmimiseks vajaliku kvalifikatsiooni — Keeldumine lubamast koolitusele kandidaati, kes on selle riigi kodanik, kuid töötab teise liikmesriigi koolis.
   Resolutiivosa
   Ühenduse õigusega ei ole vastuolus see, kui siseriiklikes õigusnormides, millega korraldatakse ajutisi koolitusi selleks, et lähiplaanis rahuldada kvalifitseeritud õpetajate nõudlust liikmesriigis, nõutakse koolituse kandidaatidelt seda, et nad töötaksid nimetatud liikmesriigi õppeasutuses, kuid seda tingimusel, et viis, kuidas neid õigusnorme kohaldatakse, ei viiks põhimõtteliselt kõigi nende õpetajate, kes ei tööta niisuguses koolis, taotluste tagasilükkamiseni ilma, et hinnataks eelnevalt ja individuaalselt nende kandidatuuri eelkõige asjaomase isiku võimete valguses ning arvestataks saadud koolituse praktilise osa monitooringuvõimalust või võimalust see isik sellest vabastada.
   
      (1)  ELT C 93, 16.4.2005.